62023TO1119(02)_INF
Διάταξη του Αντιπροέδρου του Γενικού Δικαστηρίου της 13ης Ιουνίου 2024 –Lagardère κατά Επιτροπής
(Υπόθεση T‑1119/23 R-RENV)
«Ασφαλιστικά μέτρα – Ανταγωνισμός – Συγκεντρώσεις – Αίτηση παροχής πληροφοριών – Άρθρο 11, παράγραφος 3, του κανονισμού (ΕΚ) 139/2004 – Αίτηση λήψης προσωρινών μέτρων – Fumus boni juris – Στάθμιση συμφερόντων»
1.
Ασφαλιστικά μέτρα – Αναστολή εκτελέσεως – Προϋποθέσεις παραδεκτού – Συμφέρον του αιτούντος για τη χορήγηση της αναστολής – Αίτηση με την οποία ζητείται η αναστολή εκτελέσεως αίτησης παροχής πληροφοριών – Παροχή μέρους των ζητηθεισών πληροφοριών – Παρέλκει η απόφανση επί των πληροφοριών που έχουν ήδη παρασχεθεί
(Άρθρο 278 ΣΛΕΕ)
(βλ. σκέψεις 19, 22)
2.
Ασφαλιστικά μέτρα – Προϋποθέσεις παραδεκτού – Δικόγραφο – Τυπικά στοιχεία – Ακριβής αναφορά του αντικειμένου της αίτησης – Αίτημα μεταβολής του αντικειμένου εν επιδικία – Απαράδεκτο
(Άρθρα 278 ΣΛΕΕ και 279 ΣΛΕΕ· Κανονισμός Διαδικασίας του Γενικού Δικαστηρίου, άρθρο 156 § 4)
(βλ. σκέψη 35)
3.
Ασφαλιστικά μέτρα – Αναστολή εκτελέσεως – Προσωρινά μέτρα – Προϋποθέσεις χορηγήσεως – Fumus boni juris – Εκ πρώτης όψεως εξέταση των λόγων που προβλήθηκαν προς στήριξη της κύριας προσφυγής – Προσφυγή κατά αίτησης παροχής πληροφοριών που εκδόθηκε στο πλαίσιο ελέγχου πράξης συγκέντρωσης – Αιτιάσεις με τις οποίες προβάλλονται παραβίαση της αρχής της ασφάλειας δικαίου και αδυναμία της προσφεύγουσας επιχείρησης να απαντήσει στην αίτηση παροχής πληροφοριών χωρίς να εκτεθεί στον κίνδυνο θεμελίωσης της ποινικής ευθύνης της – Αιτιάσεις που δεν είναι αβάσιμες εκ πρώτης όψεως
(Άρθρα 278 ΣΛΕΕ και 279 ΣΛΕΕ· κανονισμός 139/2004 του Συμβουλίου, άρθρο 11 § 3· Κανονισμός Διαδικασίας του Γενικού Δικαστηρίου, άρθρο 156 § 4)
(βλ. σκέψεις 42, 43, 48-60)
4.
Ασφαλιστικά μέτρα – Αναστολή εκτελέσεως – Προϋποθέσεις χορηγήσεως – Στάθμιση όλων των εμπλεκομένων συμφερόντων – Αναστολή εκτελέσεως αίτησης παροχής πληροφοριών που εκδόθηκε στο πλαίσιο ελέγχου πράξης συγκέντρωσης – Αίτηση η οποία είναι ικανή να θεμελιώσει ποινική ευθύνη της επιχείρησης στην οποία απευθύνεται και να την εκθέσει σε ποινικές κυρώσεις – Υπεροχή του συμφέροντος της επιχείρησης να αποφύγει την επέλευση σοβαρής και ανεπανόρθωτης ζημίας έναντι του δημοσίου συμφέροντος διαφύλαξης της αποτελεσματικότητας των κανόνων ανταγωνισμού της Ένωσης – Υποχρέωση της επιχείρησης να διατηρήσει τα έγγραφα τα οποία αφορά η αίτηση παροχής πληροφοριών που της απευθύνθηκε
(Άρθρο 278 ΣΛΕΕ· Κανονισμός 139/2004 του Συμβουλίου, άρθρο 11 § 3)
(βλ. σκέψεις 61-72)
Διατακτικό
Ο Αντιπρόεδρος του Γενικού Δικαστηρίου διατάσσει:
1)
Παρέλκει η έκδοση απόφασης επί της αιτήσεως ασφαλιστικών μέτρων στο μέτρο που αφορά τα έγγραφα που προσκομίστηκαν στην Ευρωπαϊκή Επιτροπή στις 30 Ιανουαρίου 2024.
2)
Αναστέλλει την εκτέλεση της απόφασης C(2023) 6429 final της Επιτροπής, της 19ης Σεπτεμβρίου 2023, σχετικά με διαδικασία εφαρμογής του άρθρου 11, παράγραφος 3, του κανονισμού (ΕΚ) 139/2004 του Συμβουλίου (υπόθεση M.11184 – Vivendi/Lagardère), όπως τροποποιήθηκε με την απόφαση C(2023) 7464 final της Επιτροπής, της 27ης Οκτωβρίου 2023, στο μέτρο που αφορά έγγραφα τα οποία δεν είχαν προσκομιστεί στην Επιτροπή στις 30 Ιανουαρίου 2024.
3)
Διατάσσει την Lagardère SA να ζητήσει από τα πρόσωπα τα οποία αφορά η απόφαση C(2023) 6429 final, όπως τροποποιήθηκε με την απόφαση C(2023) 7464 final, να λάβουν όλα τα κατάλληλα μέτρα ώστε τα έγγραφα που αναφέρονται στο παράρτημα της εν λόγω απόφασης και δεν έχουν ακόμη προσκομιστεί στην Επιτροπή να διατηρηθούν σε μορφή που εγγυάται την ακεραιότητα και τον αναλλοίωτο χαρακτήρα τους.
4)
Απορρίπτει την αίτηση ασφαλιστικών μέτρων κατά τα λοιπά.
5)
Επιφυλάσσεται ως προς τα δικαστικά έξοδα.